అభిషేక్ సింగ్

అభిషేక్ సింగ్ (జననం 1981 మార్చి 5) భారతీయ జనతా పార్టీకి చెందిన భారతీయ రాజకీయవేత్త. అతను రాజ్‌నంద్‌గావ్ లోక్‌సభ నియోజకవర్గంనకు ప్రాతినిధ్యం వహిస్తున్న భారత పార్లమెంటు దిగువ సభ అయిన 16వ లోక్‌సభ సభ్యుడు. ఆయన ఛత్తీస్‌గఢ్ మాజీ ముఖ్యమంత్రి రమణ్ సింగ్ కుమారుడు.

 ప్రారంభ జీవితం 
అభిషేక్ సింగ్ 1981 మార్చి 5న కవర్ధాలో జన్మించాడు. అతను రమణ్ సింగ్, వీణా సింగ్ దంపతుల కుమారుడు. అతను ప్రభుత్వ ఇంజనీరింగ్ కళాశాల, రాయ్‌పుర్ (ఇప్పుడు ఎన్ఐటి రాయ్‌పుర్)  నుండి ఇంజనీరింగ్ పూర్తి చేశాడు, ఆ తరువాత జేవియర్ స్కూల్ ఆఫ్ మేనేజ్మెంట్ (ఎక్స్ఎల్ఆర్ఐ) జంషెడ్‌పూర్ నుండి ఎంబీఏ పూర్తి చేశాడు.

 రాజకీయ జీవితం 
అభిషేక్ సింగ్ విద్యను పూర్తి చేసిన తరువాత, రాజకీయాల్లోకి ప్రవేశించి, 2013 ఛత్తీస్‌గఢ్ శాసనసభ ఎన్నికల సమయంలో భారతీయ జనతా పార్టీ (బిజెపి) తరపున రాజ్‌నంద్‌గావ్ లోక్‌సభ నియోజకవర్గం, కవర్ధా జిల్లాల్లో ప్రచారం చేసాడు. 2014 ఏప్రిల్లో, అప్పటి సభ్యుడైన మధుసూదన్ యాదవ్ టికెట్ నిరాకరించిన తరువాత, రాజ్‌నంద్‌గావ్ లోక్‌సభ నియోజకవర్గం నుండి సార్వత్రిక ఎన్నికల్లో పోటీ చేయడానికి బిజెపి ఆయనను తమ అభ్యర్థిగా ప్రకటించింది. అతను 2 లక్షల 35 వేల కంటే ఎక్కువ ఓట్ల తేడాతో ఎన్నికలో విజయం సాధించి, ఛత్తీస్‌గఢ్ నుండి ఎన్నికైన అతి పిన్న వయస్కుడైన పార్లమెంటు సభ్యుడయ్యాడు.

అయితే, 2019 భారత సార్వత్రిక ఎన్నికలలో పోటీ చేయడానికి ఆయనకు టికెట్ నిరాకరించబడింది.
 ఇవి కూడా చూడండి 

 16వ లోక్‌సభ సభ్యుల జాబితా

 మూలాలు 

వర్గం:ఛత్తీస్‌గఢ్ నుండి ఎన్నికైన లోక్‌సభ సభ్యులు
వర్గం:16వ లోక్‌సభ సభ్యులు
వర్గం:జీవిస్తున్న ప్రజలు
వర్గం:1981 జననాలు